Arutelu:Eesti Vabariik eksiilis - Vikipeedia, vaba entsüklopeedia

# Arutelu:Eesti Vabariik eksiilis

### Allikas: Vikipeedia

Riik (mis koosneb territooriumist, kodanikkonnast ja valitsusest) ei saa olla eksiilis. Eksiilis saavad olla mõned tema osad, näiteks valitsus ja osa kodanikke.

  Mõeldud oli ilmselt Eesti Vabariigi järjepidevust eksiilis. Praegu on siin ymbersuunamine Eesti Vabariigi Valitsusele eksiilis. Kuid see organ ei olnud ainus järjepidevuse kandja. Kaua aega töötasid ja tegutsesid diplomaatiliselt tunnustatud Eesti Vabariigi saatkonnad USA-s, Suurbritannias ja mujal. Anti välja näiteks Eesti passe, mis olid aktsepteeritavaks reisidokumendiks peaaegu kõikjal vabas maailmas. Neid tegutsevaid saatkondi kui Eesti Vabariigi seaduslikke ametiasutusi on samuti loetud Eesti Vabariigi järjepidevuse kandjateks. Selle järjepidevuse alusel tegutsesid paljud väliseestlaste organisatsioonid. Edasi. Mõnda aega eksisteeris Vabariigi Presidendi Asetäitja ametikoht eksiilis. Minu meelest oli ka veel teisigi eksiilvalitsusi, paralleelselt. Lõpuks, on ka loetud Eesti Vabariigi järjepidevuse kandjateks Eesti Vabariigi seaduslikke kodanikke vabas maailmas, kus nad said (erinevalt okupeeritud Eestist) teostada vabu valimisi ning seada oma esindajaid. Sellised esinduskogud ja esindajad olid samuti Eesti Vabariigi järjepidevuse kandjateks. Mulle meenub praegu näiteks Eesti Rahvusnõukogu. Aga neid oli vist teisigi. --- Selle jutu mõte siin on see, et peaks tegelikult tegema siia ikkagi artikli, kus kõik need aspektid ja esindajad ja järjepidevuse kandjad oleksid lahti kirjutatud. --Lulu 23. mai 2007, kell 19:28 (UTC)

Välja otsitud andmebaasist "http://et.wikipedia.org../../../e/e/s/Arutelu%7EEesti_Vabariik_eksiilis_a28e.html"

##### Views

- Artikkel
- Arutelu
- Viimane redaktsioon

##### Otsi